Eesti kultuuri, vaimsuse ja rahvusliku kasvatuse edendamine
#000000
ERMi Sõprade Seltsi ruumis uuenes näitus
#000001
ERMi Sõprade Seltsi auliige Kärt Summatavet, Tartu Ülikooli vabade kunstide professor, eksponeerib oma loomingulist teekonda seltsi esinduses ERMis. Professori loome-lauavitriini ilmub uusi ideid ja ehtekomplekte, mis valmivad professuuri ajal.
#000002
Kärt Summatavet: „Seekordne uusteos “Ussikuningas” on sündinud viirusega seotud eriolukorra ajal ning on kõige esimene 33-osalisest originaaljoonistuste sarjast. Joonistustes olen aastakümneid kasutanud eesti rahvakunsti ussi kujundina nii spiraali, siksakki kui ka TARKUSEVÖÖD. Minu loomingus on kirivöö ja välk taevase tarkuse sümbolid. Joonistusel on keritud tarkusevöö ja ürgmaastik–igavikuline lõpmatuse taassünd. Ussi kujund on paljudes müütilise maailmapildiga kultuurides algvägede, ravi, kaitse ja tarkuse sümbol. Keltide ja skandinaavia viikingite maokujulised ehted, indiaanihõimude liivamaalingud, sküütide raidkivid, egiptuse jumalad, soome-ugrilaste ornamendid, india joogide kundalini ning hiina ja euroopa kõrgmeditsiin kujutavad madu erilise austusega.“
#000003
1 thought on “ERMi Sõprade Seltsi ruumis uuenes näitus”
#000004